- Hahuu (Jénesis)
- ←
- 10
- →

10
Noé ho Jafé nia jerasaun
1 Rai nabeen hotu tiha, Noé nia oan sira mos hetan oan. Nee mak jerasaun hosi Sem, Jafé ho Kam.
2-5 Jafé nia oan mak nee: Gomer, Magoge, Madai, Javán, Tubal, Mezeke ho Tiras. Sira ida-idak nia jerasaun ho sira nia lian, sira nia suku, ho sira nia rain rasik.
Gomer nia jerasaun mak nee: Askenás, Rifate ho Togarma.
Javán nia jerasaun mak Elisá, Tarsis, ema Kitim sira, ho Dodanim nebee hela iha tasi ibun.
Kam nia jerasaun
6 Kam nia oan mak nee: Kuse, Misraim, Pute ho Kanaán.* Kuse nee mak ‘Etiópia’. Misraim mak ‘Ejitu’.
7 Kuse nia oan mak nee: Sebá, Havila, Sabtá, Raamá, ho Sabteká.
Raamá nia oan mak nee: Sabá ho Dedán.
8 Kuse nia oan mane ida naran Nimrode. Nia funu nain primeiru iha mundu. 9 Nia forsa nee mai hosi NAI Maromak, too nia sai kasador diak ida. Nee mak ema baibain dehan, “O nee kasador diak ida hanesan Nimrode, ida nebee hetan forsa hosi NAI Maromak.” 10 Fo-foun nia rain komesa hosi Babel, Ereke, Akade, ho Kalné, sidade sira hotu iha Sinear.† ‘Sinear’ nee Babel nia naran seluk. Fatin nee agora iha Irán ho Irake. 11 Depois nia ukun tan too Asíria. Iha nebaa nia harii sidade Nínive, Reobote-Ir, Kalá, 12 ho Resén mak iha Nínive ho Kalá nia klaran. Nee hotu mesak sidade boot.
13 Misraim nia jerasaun mak nee: ema Ludim, Anamim, Leabim, Naftuim, 14 Patrusim, Kasluim, i Kaftorim. Ema Kasluim nee mak ema Filistin sira nia bei-ala.
15 Kanaán nia oan boot mak Sidon. Kanaán mos bei-ala hosi ema Ete, 16 Jebusi, Amori, Girgasi, 17 Evi, Arki, Sini, 18 Arvadi, Zemari, ho Amati.
Kanaán nia jerasaun sira namkari baa dook, 19 too sira nia rai baliza komesa hosi Sidon ba iha Gerar, too iha Gaza. Hosi nee, ba iha Sodoma, Gomora, Admá, ho Zeboím, too iha Lasa.
20 Sira hotu nee Kam nia jerasaun. Ida-idak ho nia lian, nia suku, ho nia rain rasik.
Sem nia jerasaun
21 Jafé nia maun Sem, ema Eber‡ Matenek nain Biblia nian balu dehan Eber nee mak ‘Ebreu’. sira nia bei-ala.
22 Sem nia oan, mak Elam, Asúr, Arpaxad, Lude ho Aram.
23 Aram, nia jerasaun mak ema Us, Hul, Geter ho Mas.§ Mas nia naran seluk ‘Mezeke’.
24 Arpaxad nia oan, Xela. Xela nia oan Eber.
25 Eber iha oan mane nain rua. Ida boot naran Peleg (nee dehan katak ‘fahe’), tanba iha tempu nee, ema sira fahe malu iha mundu. Nia alin naran Joktan.
26 Joktan nia jerasaun mak Almodá, Selefe, Azár-Mavé, Jerá, 27 Adoraun, Uzál, Dikla, 28 Obal, Abimael, Sabá, 29 Ofir, Havila, ho Jobabe. Sira hotu nee Joktan nia jerasaun.
30 Sira nia hela fatin nee, komesa hosi Mesá, too iha Sefar, nee mak iha foho sira iha loro-sae.
31 Sira nee hotu, Sem nia jerasaun. Ida-idak ho nia lian, nia suku, ho nia rain rasik.
32 Sira nee hotu, Noé nia jerasaun, ida-idak ho nia suku rasik. Tempu rai nabeen hotu ona, sira nee mak fahe namkari halo nakonu mundu.

- Hahuu (Jénesis)
- ←
- 10
- →

*10:6 Kuse nee mak ‘Etiópia’. Misraim mak ‘Ejitu’.

†10:10 ‘Sinear’ nee Babel nia naran seluk. Fatin nee agora iha Irán ho Irake.

‡10:21 Matenek nain Biblia nian balu dehan Eber nee mak ‘Ebreu’.

§10:23 Mas nia naran seluk ‘Mezeke’.

© 2016 UBB