- 1 Korintu
- ←
- 16
- →

16
Ajuda ba sarani sira iha Jerusalém
1 Agora hau hakarak hakerek kona ba osan nebee mak imi tau hamutuk atu ajuda Maromak nia povu iha Jerusalém. Hau foo hatene uluk ona ba sarani sira iha provinsia Galásia, oinsaa atu tau osan hamutuk. Diak liu imi mos halo tuir dalan nee.✡ Roma 15:25-26 2 Domingu-Domingu, imi ida-idak tenki rai osan balu tuir osan hira mak nia simu iha semana ida nia laran. Rai kedas osan nee, la bele hein too hau baa mak foin imi komesa tau osan hamutuk. 3 Depois, bainhira hau too iha imi, hau sei hakerek surat hodi foo konhese ema sira nebee mak imi hili, i sira bele lori osan ho surat nee ba iha Jerusalém. 4 Se ita senti dehan diak liu hau mos baa, entaun sira akompanha deit hau.
Paulo nia planu
5 Hau sei baa uluk provinsia Masedónia. Hau vizita fatin balu iha nebaa mak foin hau baa haree imi.✡ Apostolu sira nia Istoria (Atos, Kisah) 19:21 6 Dala ruma hau hela ho imi kleur uitoan, karik durante tempu malirin tomak. Depois imi bele ajuda hau baa iha fatin seluk tan. 7 Hau la baa vizita imi agora tanba hau lakohi vizita lalais deit. Maibee se ita nia Nai foo lisensa, hau hakarak atu hela kleur uitoan ho imi. 8 Agora dadauk hau iha sidade Éfezu, hau sei hela iha nee too loron Pentekoste.✡ Levítiku (Imamat) 23:15-21; Deutoronómiu (Ulangan) 16:9-11 9 Tanba odamatan nakloke mai hau atu halao Maromak nia servisu iha nee ho diak, maski ema barak kontra hau.✡ Apostolu sira nia Istoria (Atos, Kisah) 19:8-10
10 Kuandu Timóteo baa iha imi, simu nia ho diak atu nia la bele senti tauk iha imi nia klaran, tanba nia servisu ba ita nia Nai, hanesan mos hau.✡ 1 Korintu 4:17 11 Nee duni keta husik ema ida halo moe nia. Ajuda nia atu nia fila mai ho diak, tanba hau ho maluk sarani sira seluk hein hela nia iha nee.
12 Iha tan buat ida. Hau husu fila-fila ona ba ita nia irmaun Apolo atu nia akompaha maluk sarani sira seluk hodi baa vizita imi. Maibee nia lakohi baa agora. Nia iha oportunidade mak nia baa.
Lia menon ikus
13 Imi tenki matan moris neon nain, kaer metin imi nia fiar, brani ba, i forsa nafatin. 14 Halo buat hotu-hotu ho domin.
15 Maun-alin sira, imi hatene katak Estéfanas ho nia uma laran sai ema primeiru nebee fiar ba Kristu iha provinsia Akaia, i sira foo aan tomak atu serbi sarani sira seluk. Nunee hau husu ho laran✡ 1 Korintu 1:16 16 atu imi rona ema hanesan nee, rona mos ema seluk nebee foo aan hanesan sira hodi serbi sarani sira.
17 Bainhira Estéfanas, Fortunato ho Akaiku too iha nee, hau nia laran haksolok. Tanba ajuda nebee imi la bele foo ba hau, sira mak foo hodi imi nia naran. 18 Sira hametin hau nia laran, hanesan mos sira hametin imi nia laran. Imi tenki respeita ema hanesan nee.
Paulo taka nia surat
19 Sarani sira iha provinsia Ázia hatoo hela kumprimentus ba imi. Akila ho Priscila* Ho lian Gregu dehan Prisca. Prisca nee Priscila nia naran seluk. foo hakuak boot ba imi hodi Nai Jesus nia naran. Sarani sira nebee baibain halibur hamutuk iha sira nia uma mos foo hakuak boot.✡ Apostolu sira nia Istoria (Atos, Kisah) 18:2 20 Maluk sarani sira hotu iha nee foo kumprimentus ba imi.
Rei malu hanesan maluk sarani.
21 Hau, Paulo mak hakerek kumprimentus nee ho hau nia liman rasik.
22 See mak la hadomi Nai Jesus, nia sei hetan malisan.
Nai Jesus, mai ona ba!
23 Ami harohan para ita nia Nai Jesus hatudu Nia laran diak ba imi.
24 Hau hadomi imi hotu nebee laran ida ho Kristu Jesus.
Amen.

- 1 Korintu
- ←
- 16
- →

✡16:1 Roma 15:25-26

✡16:5 Apostolu sira nia Istoria (Atos, Kisah) 19:21

✡16:8 Levítiku (Imamat) 23:15-21; Deutoronómiu (Ulangan) 16:9-11

✡16:9 Apostolu sira nia Istoria (Atos, Kisah) 19:8-10

✡16:10 1 Korintu 4:17

✡16:15 1 Korintu 1:16

*16:19 Ho lian Gregu dehan Prisca. Prisca nee Priscila nia naran seluk.

✡16:19 Apostolu sira nia Istoria (Atos, Kisah) 18:2

© 2016 UBB