- Hahuu (Jénesis)
- ←
- 28
- →

28
1 Entaun Isac halo tuir Rebeca nia hakarak. Nia bolu Jacó, i foo bensaun ho konselhu dehan, “Rona di-diak! O la bele kaben ho feto Kanaán. 2 Maibee o baa iha Mezopotámia, iha avoo Betuél nia uma. O baa kaben ho tiu Labão nia oan feto ida.* Lian orijinal dehan ‘Padan Arán’. Nia naran seluk Mezopotámia. Agora rai nee halo parte rai Síria norte nian, besik Irake. Haran aldeia ida iha Mezopotámia. 3 Nai Maromak ida nebee forsa teb-tebes, sei foo bensaun ba o, i aumenta o nia oan halo barak, para nia jerasaun mos sai nasaun boot barak. 4 I Nai Maromak nia promesa ho avoo Abraão tuun ba o ho o nia jerasaun. Rai nee o nian, tuir Nai Maromak promete ona ba Abraão.”✡ Apostolu sira nia Istoria (Atos, Kisah) 3:25; Galásia 3:8 5 Koalia hotu nunee, Isac haruka Jacó ba Mezopotámia, iha nia tiun Labão ho avoo Betuél nia uma.
Esaú kaben ho Ismael nia oan feto
6 Esaú rona dehan Isac foo tiha ona bensaun ba Jacó, i bandu nia keta kaben ho feto Kanaán. I Isac haruka nia baa kaben ho nia tiun nia oan feto ida iha Mezopotámia.† Lian orijinal dehan ‘Padan Arán’. Nia naran seluk Mezopotámia. Agora rai nee halo parte rai Síria norte nian, besik Irake. 7 Esaú mos hatene katak Jacó halo tuir nia inan-aman nia haruka, i baa ona Mezopotámia.
8 Depois nia hatene katak nia aman despreza nia kaben, ema Kanaán sira. 9 Nunee nia baa iha nia aman boot Ismael, Abraão nia oan, i nia kaben tan ho Ismael nia oan, naran Maalate. Maalate nee Nabaiote nia alin feto.
Jacó mehi iha Betél
10 Nunee Jacó sai hosi Berseba, baa iha Haran. 11 Kuandu loro tuun ona, nia too iha fatin ida, nia foti fatuk ida hodi tau ulun hanesan sumasu. Depois nia toba.
12 Nia mehi, nia haree eskada ida aas too iha lalehan. I Nai Maromak nia anju sira hosi lalehan tuun-sae eskada nee. 13 Iha mehi nee, Jacó haree NAI Maromak hamriik iha nia sorin, hodi hatete, “Hau nee NAI Maromak, o nia avoo Abraão ho o nia aman Isac nia Maromak. Hau sei foo rai ida nee ba o, ho o nia jerasaun sira. 14 O nia jerasaun sei barak hanesan rai uut, i sira sei namkari ba iha loro-sae too loro-monu, rai ulun too rai ikun. Liu hosi o nia jerasaun, nasaun hotu-hotu iha mundu sei hetan bensaun.✡ Apostolu sira nia Istoria (Atos, Kisah) 3:25; Galásia 3:8 15 O baa iha nebee deit, Hau hamutuk ho o, i tau matan ba o. I Hau sei lori fila fali o mai iha rai nee. Hau la husik o mesak. Hau sei halo sai duni buat nebee mak Hau promete ona.”
16 Jacó hadeer, i dehan, “Afinal, NAI Maromak iha fatin ida nee. Agora mak hau foin hatene!” 17 Nia tauk i nia hanoin dehan, “Fatin ida nee halo hau nia isin fulun hamriik. Tebes duni Nai Maromak nia uma iha nee! I nee odamatan ba lalehan.”✡ João 1:51
18 Iha aban dadeer-saan, Jacó hadeer, nia foti fatuk ida hodi tau nia ulun nee, nia tidin tiha fatuk nee halo hamriik. Depois nia fui mina azeiti ba fatuk nee, hodi adora Maromak. 19 Nia foo naran ba fatin nee, Betél, nee dehan katak ‘Maromak nia uma’. (Uluk fatin nee naran Lus.)
20 Depois Jacó jura dehan, “Se Nai Maromak hamutuk ho hau, i tau matan mai hau iha hau nia viajen, i foo hahaan ho hena mai hau, 21 too hau fila ho diak, NAI Maromak sei sai hau nia Maromak. 22 Fatuk nebee hau harii nee, sai fatin hodi adora Nai Maromak. I buat hotu-hotu nebee Maromak foo mai hau, hau sei fahe ba parte sanulu; parte ida hau sei foo fila fali ba Maromak.” Fatuk nebee hau harii nee, sai fatin hodi adora Nai Maromak. I buat hotu-hotu nebee Maromak foo mai hau, hau sei fahe ba parte sanulu; parte ida hau sei foo fila fali ba Maromak.”‡ Ho portugés dehan ‘dízimo’. Lian Indonézia dehan ‘perpuluhan’.

- Hahuu (Jénesis)
- ←
- 28
- →

*28:2 Lian orijinal dehan ‘Padan Arán’. Nia naran seluk Mezopotámia. Agora rai nee halo parte rai Síria norte nian, besik Irake. Haran aldeia ida iha Mezopotámia.

✡28:4 Apostolu sira nia Istoria (Atos, Kisah) 3:25; Galásia 3:8

†28:6 Lian orijinal dehan ‘Padan Arán’. Nia naran seluk Mezopotámia. Agora rai nee halo parte rai Síria norte nian, besik Irake.

✡28:14 Apostolu sira nia Istoria (Atos, Kisah) 3:25; Galásia 3:8

✡28:17 João 1:51

‡28:22 Ho portugés dehan ‘dízimo’. Lian Indonézia dehan ‘perpuluhan’.

© 2016 UBB