- Hahuu (Jénesis)
- ←
- 5
- →

5
Adão nia jerasaun too Noé
1-2 Momentu Nai Maromak halo ema, Nia halo sira nia imajen, hanesan Nia Aan rasik. Nia halo sira, mane ho feto. I Nia bolu sira ‘ema’, i Nia foo bensaun ba sira.
Ema primeiru nee naran Adão. Adão nia jerasaun sira nia naran hanesan tuir mai nee:
3 Bainhira Adão tinan 130, nia hetan oan mane ida, oin hanesan nia aman. Nia tau naran ba labarik nee, Sete. 4 Nee liu tiha, Adão sei moris tan tinan 800, i nia hetan tan oan mane ho oan feto. 5 Adão mate ho tinan 930.
6 Bainhira Sete tinan 105, nia hetan oan mane ida, naran Enos. 7 Sete sei moris tan tinan 807, i nia hetan tan oan mane ho oan feto. 8 Sete mate ho tinan 912.
9 Bainhira Enos tinan 90, nia hetan oan mane ida, naran Kenán. 10 Nee liu tiha, Enos sei moris tan tinan 815, i nia hetan tan oan mane ho oan feto. 11 Enos mate ho tinan 905.
12 Bainhira Kenán tinan 70, nia hetan oan mane ida, naran Maalalel. 13 Liu tiha nee, Kenán sei moris tan tinan 840, i nia hetan tan oan mane ho oan feto. 14 Kenán mate ho tinan 910.
15 Bainhira Maalalel tinan 65, nia hetan oan mane ida, naran Jarede. 16 Liu tiha nee, Maalalel sei moris tan tinan 830, i nia hetan tan oan mane ho oan feto. 17 Maalalel mate ho tinan 895.
18 Bainhira Jarede tinan 162, nia hetan oan mane ida, naran Enoke. 19 Liu tiha nee, Jarede sei moris tan tinan 800, i nia sei hetan tan oan mane ho oan feto. 20 Jarede mate ho tinan 962.
21 Bainhira Enoke tinan 65, nia hetan oan mane ida, naran Metuselá. 22 Tuir mai, Enoke moris neon ida ho Nai Maromak too tinan 300 tan. Nia mos hetan tan oan mane ho oan feto. 23-24 Enoke moris laran ida nafatin ho Nai Maromak. I kuandu nia tinan 365, nia la iha tiha, tanba Nai Maromak lori tiha nia.
25 Bainhira Metuselá tinan 187, nia hetan oan mane ida, naran Lameke. 26 Liu tiha nee, Metuselá sei moris tan tinan 782, i nia hetan tan oan mane ho oan feto. 27 Metuselá mate ho tinan 969.
28 Bainhira Lameke tinan 182, nia hetan oan mane ida. 29 Lameke tau labarik nee nia naran Noé, tanba nia dehan, “Labarik nee sei halo haksolok ita nia laran maski ita nia servisu todan iha rai nee, nebee Nai Naromak foo tiha ona malisan.”* Naran Noé nee, nia lian atu hanesan liafuan Ebreu ida, nebee dehan katak ‘halo haksolok’. 30 Lameke sei moris tan tinan 595, i nia hetan tan oan mane ho oan feto. 31 Lameke mate ho tinan 777.
32 Bainhira Noé tinan 500, nia hetan oan mane nain tolu, mak nee: Sem, Jafé ho Kam.† Kam nee oan ikun. Haree Hahuu (Jénesis) 9:24-25.

- Hahuu (Jénesis)
- ←
- 5
- →

*5:29 Naran Noé nee, nia lian atu hanesan liafuan Ebreu ida, nebee dehan katak ‘halo haksolok’.

†5:32 Kam nee oan ikun. Haree Hahuu (Jénesis) 9:24-25.

© 2016 UBB