- 1 João
- ←
- 1
- →

1 João
João nia surat primeiru

1
Jesus mak Maromak nia Liafuan nebee foo Moris Rohan-Laek
1 Surat nee koalia kona ba Liafuan nebee foo Moris. Liafuan nebee foo Moris nee, Nia iha hori uluk kedas, molok Nai Maromak halo mundu nee. Ami rona ona Nia lian, ami haree Nia ho ami nia matan rasik, ami akompanha Nia, ami mos kaer rasik ho liman.✡ João 1:1 2 Bainhira Ida nebee foo Moris nee mosu iha ami nia leet, ami haree Nia. Nee mak ami foo sasin kona ba Nia, i ami foo sai ba imi katak, Nia mak foo moris rohan-laek. Nia hamutuk ho Nia Aman Maromak hori uluk kedas, maibee agora Nia hatudu ona Nia Aan ba ami.✡ João 1:14 3 Saida mak ami haree i rona rasik, ida nee mak ami foo sai ba imi, para imi bele sai laran ida ho ami, i nunee ita hotu hamutuk laran ida ho Aman Maromak ho Nia Oan Jesus Kristu. 4 Ami hakerek buat sira nee ba imi para ita hotu bele haksolok liu tan.
Moris iha naroman laran
5 Liafuan tuir mai ami rona hosi Jesus Kristu i foo tutan fali ba imi: Maromak nee naroman, nakukun ida mos la iha. 6 Se ita dehan ita laran ida ho Nia, maibee ita sei moris iha nakukun laran, ita bosok ita nia aan i ita la moris tuir buat nebee mak loos. 7 Maibee se ita moris iha naroman laran, hanesan mos Nai Maromak, entaun ita nia relasaun ho maluk sarani sira sai metin, i Nia Oan Jesus nia raan sei hamoos ita nia sala tomak.
8 Se ita dehan ita la iha sala, ita bosok ita nia aan rasik i ita la hatene buat nebee mak loos. 9 Maibee se ita foo sai ita nia sala ba Nai Maromak, entaun Nia sei foo perdaun ba ita i sei hamoos ita nia hahalok aat hotu. Tanba Nai Maromak la haluha Nia promesa, i Nia sempre halo buat nebee mak loos. 10 Maromak dehan ona katak ita hotu sala nain. Se ita dehan ita nunka halo sala, entaun ita dehan fali Maromak nee bosok-teen, i ita lakohi simu Nia liafuan.

- 1 João
- ←
- 1
- →

✡1:1 João 1:1

✡1:2 João 1:14

© 2016 UBB