- Hahuu (Jénesis)
- ←
- 2
- →

2
1 Nunee mak Nai Maromak halo hotu ona lalehan ho rai, ho buat hotu-hotu iha nia laran.
2 Nia servisu hotu ona, Nia para. Nee mak loron hitu. 3 Nunee, Nia halo loron hitu sai loron boot hosi loron sira seluk nee. Nia halo nunee, tanba Nia halo ramata ona Nia servisu, i iha loron hitu Nia deskansa. 4 Nai Maromak halo lalehan ho rai nia istoria hanesan nee. Nai Maromak halo lalehan ho rai nia istoria hanesan nee.
Nai Maromak halo mane ho feto
(Mateus 19:4-6; Marcos 10:4-9; 1 Korintu 6:16; 15:45, 47; Éfezu 5:31-33)
Tempu Nai Maromak foin halo lalehan ho rai nee, 5 seidauk iha ai ho duut oi-oin, tanba Nia seidauk foo udan. I seidauk iha ema hodi halo toos. 6 Iha tempu nee, abu-abu mak sae hosi rai hodi habokon rai. 7 I Nai Maromak foti rai uitoan, kumu halo ema mane ida. I Nia huu iis tama ba nia inus, ema nee mos moris kedas.
8 Liu tiha nee, Nai Maromak loke toos ida iha rai Eden, iha loro-sae nia sorin ba. I Nia tau ema nee hela iha toos nee. 9 Iha toos nia laran, Nia halo moris ona ai huun oi-oin mesak furak deit, nebee foo fuan di-diak para ema bele haan. Nia mos halo moris ai fuan oin rua iha toos nee nia klaran. Se ema haan ai fuan hosi ai nee ida, nia bele moris nafatin. I se ema haan ai fuan hosi ai ida seluk nee, nia bele hatene saida mak diak i saida mak aat.
10 Iha mota ida suli hosi toos nee. Mota nee fahe ba kadalak haat. 11 Nia kadalak ida naran Pizón. Kadalak ida nee haleu rai Havila, nebee iha osan mean barak. 12 Osan mean iha fatin nee, kualidade diak liu. Iha mos ai been morin, ho fatuk nabilan nebee folin karu. 13 Mota boot nee nia kadalak rua, naran Gióm. Kadalak nee haleu rai Kuxe.* Uluk, rai nee nia naran Kuxe. Agora rai nee halo parte nasaun Etiópia ho nasaun Sudaun, nebee iha Áfrika loro-sae. 14 Mota kadalak tolu naran Tigre. Kadalak ida nee baliza ho rai Asíria iha loro-sae nia sorin ba.† Asíria nee agora mak nasaun Irake. Mota kadalak haat naran Eufrates.
15 NAI Maromak tau ema nee hela iha Eden, hodi tau matan ba toos nee. 16 Nia foo orden ba ema nee dehan, “O bele haan ai fuan saida deit, hosi ai fuan hotu-hotu iha toos nee. 17 Maibee iha ai huun ida nia fuan mak o la bele haan. Tanba ai fuan nee mak foo hatene kona ba saida mak diak i saida mak aat. Se o haan, o mate kedas.”
18 I NAI Maromak hatete tan, “Ema nee moris mesak deit la diak. Nunee Hau atu halo maluk ida foo ba nia.”
19-20 Iha tempu nee, NAI Maromak raut rai, kumu halo animal oi-oin ho manu fuik hotu-hotu. I Nia lori animal ho manu fuik sira nee ba iha ema mane nee, para tau naran ba sira. Depois ema nee tau naran ba animal sira nee ho manu fuik hotu-hotu, ida-idak ho nia naran. Maibee nia rasik seidauk iha maluk atu ajuda nia.
21 Entaun, NAI Maromak halo ema nee toba dukur tiha. Momentu nia toba, Maromak hasai nia ruin knosen ida, depois taka fila fali kanek. 22 Hosi ruin nee, Nia halo feto. I Nia lori feto nee baa entrega ba mane. 23 Haree feto nee, mane mos dehan,
“Nee mak foin par ho hau!
Nia ruin hasai hosi hau nia ruin.
Nia isin mos hasai hosi hau nia isin.
Tanba nia sai hosi mane,
nee mak hau tau nia naran ‘feto’.”‡ Iha lian Ebreu ‘mane’ dehan ish, i ‘feto’ bolu isha. Nunee iha nee dehan, “isha (feto) mai hosi ish (mane).”
24 Tanba nee, mane sei husik nia inan-aman
hodi baa moris neon ida laran ida ho nia feen,
i sira sai ida.
25 Momentu nee, sira nain rua isin molik, maibee sira la senti moe.

- Hahuu (Jénesis)
- ←
- 2
- →

*2:13 Uluk, rai nee nia naran Kuxe. Agora rai nee halo parte nasaun Etiópia ho nasaun Sudaun, nebee iha Áfrika loro-sae.

†2:14 Asíria nee agora mak nasaun Irake.

‡2:23 Iha lian Ebreu ‘mane’ dehan ish, i ‘feto’ bolu isha. Nunee iha nee dehan, “isha (feto) mai hosi ish (mane).”

© 2016 UBB