- 2 Timóteo
- ←
- 4
- →

4
Timóteo tenki halao nia servisu ho diak too remata
1 Kristu Jesus sei fila fali mai hosi lalehan hodi ukun hanesan liurai. I Nia sei foo justisa ba ema sira nebee sei moris ho sira nebee mate ona. Nunee, iha Nai Maromak ho Kristu Jesus nia oin, hau haruka o 2 foo sai Nai Maromak nia liafuan; iha tempu diak ka la diak mos, o tenki prontu. Koriji ema nebee sala, i bandu sira para la bele halo tan. Hametin ema nia laran. Halo buat sira nee hotu ho pasiensia, liu hosi hanorin Nai Maromak nia liafuan.
3 Tanba too loron ida, ema lakoi rona ona hanorin nebee loos. Maibee sira sei tuir deit sira nia hakarak rasik, hodi rona mestri bara-barak nebee hanorin halo haksolok deit sira nia laran. 4 Sira sei taka tilun ba ema nebee hanorin loos. Maibee sira see tilun fali hodi rona ai knanoik nebee la iha folin.
5 Timóteo, o la bele nunee. Iha situasaun saida deit, o tenki domina aan. Aguenta ho pasiensia iha terus laran. Baa foo sai Novidade Diak ba ema sira nebee seidauk konhese Jesus Kristu. Halao servisu hotu-hotu nebee Nai Maromak tau ona iha o nia kabaas.
6 Kona ba hau nia aan, hau nia loron mate besik ona. Hau hanesan tua kopu ida nebee fakar ba altar leten hanesan oferta ida ba Maromak.* Kuandu ema Judeu sira halo sakrifisiu iha uma kreda boot, iha serimonia ida mak tenki fakar tua ba iha meza sakrifisiu nia leten. Paulo kompara nia moris hanesan tua nebee fakar hotu hodi foo ba Maromak. 7 Hau hakaas aan iha jogu laran too hotu ho diak. Hau halai taru too ona nia rohan. Hau kaer metin hau nia fiar ba Jesus Kristu too hau nia iis kotu. 8 Agora hau hein premiu nebee Nai Jesus prepara ona ba ema nebee moris loos. Ita nia Nai nee mak juis loos. I too iha loron nebee Nia tesi lia, Nia sei fahe premiu nee mai hau. Laos mai hau deit, maibee Nia mos sei foo ba ema hotu-hotu nebee ho laran tomak hein hela Nia atu fila mai.
Paulo hatoo lia menon
9 Timóteo, hakaas aan mai lalais haree hau. 10 Tan Demas husik tiha ona hau hodi baa iha sidade Tesalónika, tanba hadomi liu buat mundu nian. Kresente baa tiha ona provinsia Galásia, i Tito mos baa tiha ona rai Dalmásia.✡ Kolose 4:14; Filemon 24; 2 Korintu 8:23; Galásia 2:3; Tito 1:4 11 So Lucas deit mak sei hamutuk ho hau. O mai, lori ho Marcos, para nia bele ajuda hau halao hau nia servisu.✡ Kolose 4:14; Filemon 24; Apostolu sira nia Istoria (Atos, Kisah) 12:12; 25; 13:13; 15:37-39; Kolose 4:10 12 Hau haruka ona Tíkiku baa iha sidade Éfezu.✡ Apostolu sira nia Istoria (Atos, Kisah) 20:4; Éfezu 6:21-22; Kolose 4:7-8 13 Bainhira o mai, lori ho hau nia faru manas nebee hau rai hela iha Karpu nia uma iha sidade Tróade. Lori mos hau nia livru, liu-liu livru nebee hakerek iha animal nia kulit.✡ Apostolu sira nia Istoria (Atos, Kisah) 20:6
14 Alexandre, badaen riti ida, halo ona buat aat barak mai hau. Maromak sei kastigu nia tuir nia hahalok.✡ 1 Timóteo 1:20; Salmus (Mazmur) 62:12; Roma 2:6 15 O tenki kuidadu ho ema nee, tanba nia kontra makaas ita nia hanorin.
16 Bainhira hau primeira vés hamriik iha juis nia oin hodi defende hau nia aan, la iha ema ida mak ajuda defende hau. Sira hotu husik hela hau. Husu boot, Maromak la bele foo sala ba sira. 17 Bele nunee mos, Nai Jesus hamriik iha hau nia sorin hodi foo forsa mai hau, para hau bele foo sai Novidade Diak hotu. Nunee sira nebee laos ema Judeu mos bele rona. I Maromak mos hasai hau hosi liaun nia ibun. 18 Nai Maromak sei hasai hau hosi buat aat hotu. I Nia sei lori hau ho diak tama ba lalehan. Iha nebaa, Nia mak ukun.
Mai ita hotu-hotu foti aas Nai Maromak nia naran, too tinan ba tinan. Amen.
Paulo taka nia surat
19 Hatoo kumprimentus ba Priscila† Lian Gregu iha nee hakerek dehan ‘Prisca’. Nia naran seluk ‘Priscila’. ho nia kaben Akila. Nunee mos ba Onesiforu nia uma kain.✡ Apostolu sira nia Istoria (Atos, Kisah) 18:2; 2 Timóteo 1:16-17 20 Erastu hela nafatin iha sidade Korintu. Hau husik hela tiha Trófimu iha sidade Miletu, tanba nia moras.✡ Apostolu sira nia Istoria (Atos, Kisah) 19:22; Roma 16:23; Apostolu sira nia Istoria (Atos, Kisah) 20:4; 21:29 21 Hakaas aan mai too iha nee molok tempu malirin. Eubulu, Pudente, Lino, Cláudia, ho sarani sira seluk haruka kumprimentus ba o.
22 Hau harohan atu Nai Jesus hamutuk ho o nafatin, i Maromak hatudu Nia laran diak ba imi.
Hau nia liafuan too iha nee deit.
Hosi hau,
Paulo

- 2 Timóteo
- ←
- 4
- →

*4:6 Kuandu ema Judeu sira halo sakrifisiu iha uma kreda boot, iha serimonia ida mak tenki fakar tua ba iha meza sakrifisiu nia leten. Paulo kompara nia moris hanesan tua nebee fakar hotu hodi foo ba Maromak.

✡4:10 Kolose 4:14; Filemon 24; 2 Korintu 8:23; Galásia 2:3; Tito 1:4

✡4:11 Kolose 4:14; Filemon 24; Apostolu sira nia Istoria (Atos, Kisah) 12:12; 25; 13:13; 15:37-39; Kolose 4:10

✡4:12 Apostolu sira nia Istoria (Atos, Kisah) 20:4; Éfezu 6:21-22; Kolose 4:7-8

✡4:13 Apostolu sira nia Istoria (Atos, Kisah) 20:6

✡4:14 1 Timóteo 1:20; Salmus (Mazmur) 62:12; Roma 2:6

†4:19 Lian Gregu iha nee hakerek dehan ‘Prisca’. Nia naran seluk ‘Priscila’.

✡4:19 Apostolu sira nia Istoria (Atos, Kisah) 18:2; 2 Timóteo 1:16-17

✡4:20 Apostolu sira nia Istoria (Atos, Kisah) 19:22; Roma 16:23; Apostolu sira nia Istoria (Atos, Kisah) 20:4; 21:29

© 2016 UBB