- 1 Tesalónika
- ←
- 1
- →

1 Tesalónika
Paulo nia surat primeiru
ba sarani sira iha Tesalónika

1
Paulo hahuu nia surat
1 Surat nee hosi hau, Paulo, ho hau nia kolega Silas* Lian Gregu dehan ‘Silvano’. Nee Silas nia naran seluk. Haree Atus (Kisah) 15:22. ho Timóteo.
Ami hatoo kumprimentus ba sarani sira iha sidade Tesalónika.✡ Apostolu sira nia Istoria (Atos, Kisah) 17:1 Imi laran ida ho Aman Maromak ho Nai Jesus Kristu.
Ami husu Nai Maromak hatudu Nia laran diak ba imi, i foo paz ba imi.
Sarani Tesalónika sira fiar nafatin ba Jesus
2 Ami sempre halo orasaun ba imi hotu, hodi agradese ba Nai Maromak dehan, “Nai, obrigadu ba sarani sira iha Tesalónika!” 3 Ami sempre hatoo ba ita nia Aman Maromak katak, imi servisu makaas tanba imi fiar ba Nai Jesus, i badinas ajuda ema seluk tanba hadomi sira. I bainhira ema halo terus imi, imi aguenta nafatin ho pasiensia tanba imi laran metin ba Nai Jesus.
4 Maun-alin sira, ami hatene Nai Maromak hadomi imi, i Nia hili ona imi sai Nia povu. 5 Tanba uluk, ami baa foo sai Nai Maromak nia Novidade Diak ba imi, laos ho liafuan deit, maibee ho poder hosi Espiritu Santu, i ami fiar metin katak Novidade Diak nee loos duni. Imi mos hatene katak ami moris iha imi nia leet so hodi halo diak ba imi. 6 Nunee imi moris tuir ami nia ezemplu, i tuir ezemplu Nai Jesus nian. Maski ema halo terus imi, maibee imi simu Novidade Diak ho laran haksolok, tanba Espiritu Santu foo ksolok ba imi.✡ Apostolu sira nia Istoria (Atos, Kisah) 17:5-9
7 Nunee imi sai ezemplu ba sarani sira hotu iha provinsia Masedónia ho Akaia. 8 Tan Maromak nia Novidade Diak namkari ona hosi imi iha Tesalónika too iha Masedónia ho Akaia. Laos nee deit. Maibee ema iha nebee-nebee deit hatene ona kona ba imi nia fiar ba Nai Maromak. Nunee ami la presiza konta tan. 9 Tanba ema sira nee rasik konta dehan, uluk imi simu ami ho laran tomak. Imi husik tiha hotu imi nia lulik sira hodi serbi ho adora Maromak nebee loos i moris. 10 Sira mos konta dehan, imi hein hela Nai Maromak nia Oan Jesus fila mai hosi lalehan. Uluk, ema oho tiha Nia, maibee Nai Maromak halo Nia moris fali. I Nai Jesus mak sei salva ita bainhira Nai Maromak foo kastigu ba ita ema iha loron ikus.

- 1 Tesalónika
- ←
- 1
- →

*1:1 Lian Gregu dehan ‘Silvano’. Nee Silas nia naran seluk. Haree Atus (Kisah) 15:22.

✡1:1 Apostolu sira nia Istoria (Atos, Kisah) 17:1

✡1:6 Apostolu sira nia Istoria (Atos, Kisah) 17:5-9

© 2016 UBB